
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2009. gada 15. septembra noteikumos Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2009. gada 15. septembra noteikumos Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība"" (turpmāk - noteikumu grozījumi) izstrādāts, lai Ministru kabineta 2009. gada 15. septembra noteikumu Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība" (turpmāk - noteikumi Nr. 1056) 1. pielikumu "Augļu koku un ogulāju stādīšanas optimālā biezība" papildinātu ar stādaudzētavā audzētu augļu koku un ogulāju stādu, krūmveida ogulāju stādu un aveņu un kazeņu stādu stādīšanas attālumu un augu daudzumu uz hektāru, kā arī 2. pielikumu "Integrētās dārzeņu un kartupeļu audzēšanas prasības" papildinātu ar arbūzu un meloņu augu skaitu uz hektāru.
1.2. Mērķis
Mērķa apraksts
Papildināt noteikumu Nr. 1056 1. pielikumu "Augļu koku un ogulāju stādīšanas optimālā biezība" ar stādaudzētavā audzētiem augļu koku un ogulāju stādu, krūmveida ogulāju stādu un aveņu un kazeņu stādu stādīšanas attālumu, kā arī noteikt augu daudzumu uz hektāru un 2. pielikumu "Integrētās dārzeņu un kartupeļu audzēšanas prasības" papildināt ar arbūzu un meloņu augu skaitu uz hektāru.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Noteikumos Nr. 1056 ir noteikts lauksaimniecības produktu integrētās audzēšanas, uzglabāšanas un marķēšanas prasības, kā arī kontroles kārtība. Noteikumu Nr. 1056 ievērošanu uzrauga un kontrolē Valsts augu aizsardzības dienests (turpmāk – dienests).

Lauksaimniecības produktu integrētajam audzētājam augļu kokus un ogulājus jāstāda optimālā biezībā, kas noteikta noteikumu Nr. 1056 1. pielikumā "Augļu koku un ogulāju stādīšanas optimālā biezība" un dārzeņus jāaudzē biezībā, kas noteikta noteikumu Nr. 1056 2. pielikuma "Integrētās dārzeņu un kartupeļu audzēšanas prasības". Lauksaimnieks var saņemt tiešos maksājumus par saudzējošo lauksaimniecības praksi.

Ministru kabineta 2023. gada 18. aprīļa noteikumos Nr. 198 “Tiešo maksājumu piešķiršanas kārtība lauksaimniekiem” (turpmāk – noteikumi Nr. 198) un Ministru kabineta 2023. gada 18. aprīļa noteikumos Nr. 197 “Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai” (turpmāk – noteikumi Nr. 197) ir paredzēts atbalsts par vidi saudzējošo dārzkopību un noteikti nosacījumi atbalsta saņemšanai. Noteikumos Nr. 198 ir nosacījums, ka  tiešos maksājumus var saņemt aktīvs lauksaimnieks, kurš ir iekļauts dienesta Lauksaimniecības produktu integrētās audzēšanas reģistrā iepriekšējā vai kārtējā gada 1. oktobrī un tam ir dienesta lēmums par kultūraugu atbilstību normatīvajiem aktiem par lauksaimniecības produktu integrētās audzēšanas, uzglabāšanas un marķēšanas prasībām un kontroles kārtību. Noteikumos Nr. 198 ir noteikti atbalsttiesīgie kultūraugi, par kuriem var saņemt saistīto ienākumu atbalstu, klimata un vides shēmu (ekoshēmu) atbalstu un citus atbalsta veidus. Saskaņā ar noteikumiem Nr. 198 ir noteikts atbalsts arī tādiem kultūraugiem kā augļu koku un ogulāju stādiem , arbūziem un melonēm, bet noteikumu Nr. 1056 1. un 2. pielikumā nav noteikta šo kultūraugu optimālā biezība.

Nepieciešams papildināt noteikumu Nr. 1056 1. un 2. pielikumu ar atbilstošiem nosacījumiem augļu koku un ogulāju stādiem, un krūmveida ogulāju stādiem un aveņu un kazeņu stādiem, kas audzēti stādaudzētavās, kā arī noteikt stādīšanas biezības nosacījumus arbūziem un melonēm. 

Prasības par attālumu un biezību augļu koku un ogulāju stādiem, arbūziem un melonēm nepieciešams noteikt, lai tiktu ievēroti kultūraugu integrētās audzēšanas un atbalsta piešķiršanas nosacījumi.
Problēmas un risinājumi
Problēmas apraksts
Noteikumu Nr. 1056 1. pielikumā "Augļu koku un ogulāju stādīšanas optimālā biezība" nav noteiktas prasības augļu koku un ogulāju stādu (sējeņiem, potcelmiem, viengadīgiem potētiem augļu kokiem un divgadīgiem potētiem augļu kokiem) biezībai kokaugu stādaudzētavā, kā arī krūmveida ogulāju stādiem un aveņu un kazeņu stādiem. Prasības jānosaka, lai dienests pārbaudēs varētu novērtēt iepriekš minēto kultūraugu audzēšanas atbilstību noteikumu Nr. 198 un noteikumu Nr. 197 atbalsta saņemšanas nosacījumiem un kultūraugu integrētās audzēšanas prasībām.
Risinājuma apraksts
Noteikumu Nr. 1056 1. pielikuma tabula papildināta ar 31., 32. un 33. punktu, kur noteikts sējeņu, potcelmu, viengadīgo potēto augļu koku un divgadīgo potēto augļu koku, krūmveida ogulāju stādu un aveņu un kazeņu stādu stādīšanas attālums un augu skaits uz 1 ha (noteikumu projekta 1. punkts).
Problēmas apraksts
Noteikumu Nr. 1056 2. pielikumā "Integrētās dārzeņu un kartupeļu audzēšanas prasības" nav noteikts arbūzu un meloņu augu skaits uz 1 ha. Prasības jānosaka, lai dienests pārbaudēs varētu novērtēt iepriekš minēto kultūraugu audzēšanas atbilstību noteikumu Nr. 198 un noteikumu Nr. 197 atbalsta saņemšanas nosacījumiem un kultūraugu integrētās audzēšanas prasībām.
Risinājuma apraksts
Noteikumu Nr. 1056 2. pielikumā 1. tabula "I. Dārzeņu audzēšanas optimālā biezība" ir papildināta ar 48. un 49. punktu, nosakot meloņu un arbūzu skaitu (noteikumu projekta 2. punkts).
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Noteikumu grozījumi ietekmēs fiziskas personas, kas reģistrētas lauksaimniecības produktu integrētās audzēšanas reģistrā, un kuras nodarbojas ar meloņu, arbūzu, sējeņu, potcelmu, viengadīgu potētu augļu koku, divgadīgu potētu augļu koku, krūmveida ogulāju stādu vai aveņu un kazeņu stādu audzēšanu, jo noteikts augu stādīšanas attālums, kā arī augu daudzums uz 1 hektāru.
Juridiskās personas
Jā
Ietekmes apraksts
Noteikumu grozījumi ietekmēs juridiskas personas, kas reģistrētas lauksaimniecības produktu integrētās audzēšanas reģistrā, un kuras nodarbojas ar meloņu, arbūzu, sējeņu, potcelmu, viengadīgu potētu augļu koku, divgadīgu potētu augļu koku, krūmveida ogulāju stādu vai aveņu un kazeņu stādu audzēšanu, jo noteikts augu stādīšanas attālums, kā arī augu daudzums uz 1 hektāru.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts augu aizsardzības dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Grozījumu projekts nenosaka dienestam jaunas funkcijas.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

